OSJEČKO-BARANJSKA ŽUPANIJA
OSNOVNA ŠKOLA DRENJE
SKUP RADNIKA
Ljudevita Gaja 28, 31418 Drenje
Drenje, 30. rujna 2026.
ZAPISNIK

s prvog (1.) Skupa radnika, održanog dana 30. rujna 2026. (srijeda) s početkom u 13:30 sati, u Osnovnoj školi Drenje.
Predsjedavatelj: Mateja Brkić, sindikalni povjerenik Školskog sindikata Preporod
Popis prisutnih i odsutnih članova Skupa radnika nalazi se u prilogu ovoga Zapisnika. 
Ostali prisutni:

· Darko Čota, ravnatelj škole
Za zapisničarku je jednoglasno izabrana tajnica škole Sanja Balen.
Predsjedavatelj, Mateja Brkić, pozdravlja nazočne članove i potvrđuje da je na Skupu radnika prisutan potreban broj članova (41 od 64) za pravovaljano odlučivanje, te predlaže sljedeći 
DNEVNI RED
1. Utvrđivanje postojanja zakonskih uvjeta za utemeljenje izbora Povjerenika zaštite na radu

2. Imenovanje Izbornog odbora

3. Razno
Dnevni red predsjedavateljica je dala na usvajanje te je isti jednoglasno usvojen. 

TOČKA 1.
Sindikalni povjerenik Školskog sindikata Preporod Mateja Brkić, 10. rujna 2026. podnijela je Prijedlog za izbor povjerenika radnika za zaštitu na radu koji je objavljen na svim oglasnim mjestima poslodavca. Pored gore navedenog, a sukladno članku 141. stavku 2. i članku 163. stavku 3. Zakona o radu („Narodne novine“ broj 93/14, 127/17, 98/19, 151/22, 46/23 i 64/23) te članku 5.  Pravilnika o postupku izbora radničkog vijeća (Narodne novine broj 3/16, 52/17 i 138/20) sazvala je i skup radnika Osnovne škole Drenje, Drenje u dogovoru s poslodavcem, a radi pokretanja postupka izbora Povjerenika radnika za zaštitu na radu. 

Predsjedavatelj predlaže donošenje odluke o utvrđivanju postojanja uvjeta za izbor Povjerenika radnika za zaštitu na radu te poziva prisutne da se prijave za raspravu i iznesu svoje primjedbe na prijedlog te odluke. Primjedbi i pitanja nema. 
Predsjedavatelj poziva radnike da se dizanjem ruke izjasne za ili protiv predložene odluke postojanju uvjeta za utemeljenje izbora Povjerenika zaštite na radu.
Radnici su se jednoglasno izjasnili – za postojanje zakonskih uvjeta za utemeljenje izbora Povjerenika radnika za zaštitu na radu. 
TOČKA 2.
Predsjedavatelj upoznaje radnike s odredbama Pravilnika o postupku izbora radničkog vijeća (Narodne novine broj 3/16, 52/17 i 138/20). Svi koji imaju pravo, na današnjoj sjednici, dužni su predložiti 1 člana izbornog odbora i  njegova zamjenika.
Sindikalni povjerenik Školskog sindikata Preporod predlaže za člana Izbornog odbora Sanju Balen, a za njezinog zamjenika Anetu Orešković Buljan. Predloženi prihvaćaju funkciju.

Nakon toga, tajnica škole upoznaje prisutne radnike o mogućnosti da člana Izbornog odbora i njegova zamjenika imenuje skupina od najmanje 20% radnika (što je u našem slučaju 13 radnika). Ukoliko skupina radnika imenuje svog člana i njegova zamjenika u Izborni odbor u obvezi je podnijeti i listu kandidata za Povjerenika radnika za zaštitu na radu, a uz listu se prilaže izjava s potpisom kandidata o pristanku na kandidaturu.
Nitko nije predložio člana Izbornog odbora te je sindikalni Povjerenik za drugog člana Izbornog odbora predložio Mariju Žaper, a za njezinog zamjenika Gorana Podunavca. Kao trećeg člana predlaže Evicu Dernej, a za njegovog zamjenika Mihaelu Topić. Predloženi prihvaćaju funkciju.

Nakon toga, predsjedavatelj prisutne radnike poziva da iznesu svoje primjedbe na prijedlog članova Izbornog odbora. Nitko nije imao primjedbi ni pitanja. 
Sindikalni povjerenik predlaže donošenje Odluke o imenovanju članova Izbornog odbora na način da dizanjem ruke glasaju za ili protiv Odluke. Radnici su se jednoglasno izjasnili - za.
Predsjedavatelj konstatira da se u Izborni odbor imenuju:

1. Sanja Balen (član) i Aneta Orešković Buljan (zamjenik)

2. Marija Žaper (član) i Jurica Gavran (zamjenik)

3. Evica Dernej (član) i Mihaela Topić (zamjenik).
Način provođenja izbora bit će određen Odlukom o provođenju izbora koja će biti donesena u propisanom roku i objavljena na svim oglasnim mjestima poslodavca.
TOČKA 3.

Pod točkom razno, predsjedavatelj je pozvao nazočne članove da iznesu prijedloge, primjedbe i pitanja. Nazočni članovi nemaju prijedloga, primjedbi ni pitanja.
Predsjedavatelj zaključuje sjednicu Skupa radnika u 13:55 sati.
Sastavni dio ovog Zapisnika su sljedeći prilozi:    
1. Popis prisutnih i odsutnih članova Skupa radnika

2. Odluka o imenovanju Izbornog odbora
     Zapisničarka:


            
                           Predsjedavajuća:
 ________________                                                                        ____________________              
Sanja Balen, mag.iur.

                                                   Mateja Brkić, učiteljica povijesti

                
